 منة الله الحسيني محمد

حاسبات وذكاء اصطناعي الفرقة الثانية

" قبول الأخر "

ليس كل شبيه متفق الرأي بل متقلبَ

فالآراء تخلق من الخلاف جبلاً متجمدَ

والمرء مجبور على التقبلِ

والاحترام واجب ولو مع متمردِ

فإن لم يكن لديك من القول أحسنه اصمتْ

المجلس لديه من الآراء مختلفُ

مابين أن يرتد اليك طرفٌ و طرفُ

قد يكون احدهم الصواب والاخر أصوبُ

لولا التفاهم مقعدَ بينهم

لكانت العلاقات انتهاءها فرضُ

ما بك ايها الفاسدُ تتمارضُ وعلىّ تتمردُ

أليس كل منا له الحق في التفاوضِ !!

أم انت من له الحق في التعارضِ !!

تسبب الهلاكَ بحجةٍ ناقصةِ العقل والدين

تعلمُ اني التمسُ من الصواب جزءًا

لكنك بالكبرِ تستعينُ وبالفكر تستهينُ

تنازعني وكأني عدواً لكَ

وما انا الا منصتةٌ لرأيكَ

تمورُ في غيظٍ مقيطٍ مني وتحقدُ

وخصمك اللدود للفرصةِ مستغلٌ ومتناقضُ



محمد ابراهيم الأمير احمد

الفرقة الأولي

كلية التمريض

" قم للفساد "

إن العباد إذا نامت ضمائرهم

زاد الفساد وساد الشر بينهمُ

لا زاد للناس إلا في مبادئهم

ولا نعيم لنا إن زلت الهمم

كن سلسبيلا تكن للناس سيدهم

وابنى حصونا بالأخلاق والهمم

إن الفساد لسوء ليس يصنعه

إلا الخبيث الذى في قلبه ال حمم

كن ذا جمال ولا تنشر مساوئهم

حتى تفز من الخيرات والنعم

كيف الخلاص وكل الناس قد فسدوا

والكل أضحى بعرض الأرض يلتهم

إن الخلائق إن ماتت مبادئها

عم البلاء ولم يبقى لهم خيم

لا خير في الناس إن زادت مفاسدهم

ولا هناء لقوم مالهم قيم

تحيا البلاد إذا مات الفساد بها

كالورد يحيى إذا الأشواك تنعدم

إن البلاد بلا أخلاق يملأها

كل الغوائل والإحسان ينعدم

قم للفساد ولا تصبر لعلته

مهما تعاظم بالإخلاص ينهزم

إن العباد إذا ماتت مساوئهم

ساد النعيم وزاد الخير بينهم



سهيلة محي محمود

الفرقة الثانية

كلية التجارة وادارة الأعمال

" يامصر "

يا مصرُ إنّي في هواكِ أقولُ

والقولُ في هذا المجالِ طويلُ

يا مصر اني في هواك معذبٌ

والقلبُ منّي عاشقٌ مقتولُ

عجزَ القريضُ عن احتوائكِ لحظةً

أو وصفِ حسنٍ في الفلاةِ يجولُ

إن كان جَدّي في نعيمكِ زائلاً

فمِنَ الشقاءِ تَوَلّدَ التّفضيلُ

إني عشقتكِ يا سماءٌ قد علت

وإلى المُحِبِّ تنزّلَ التنزيلُ

دفئٌ يعانقُ كلَّ قلبٍ قد نما

في غرس حبك، قد رواه النّيلُ

إنًي وَهَبتُكِ قبل روحي راحتي

ومضيت أبني للعلا أسطول

عاهدتُ أني في حماكِ منيتي

وبدأتُ أمحو للفسادِ أُزيلُ



يوستينا روماني رزق ابراهيم

كلية الفنون التطبيقية الفرقة الاولي : قسم النسيج

" الناس زمان "

كنا قاعدين مع جدتي ف بيت قديم ع النيل

قولنالها تحكيلنا عن ناس حتتنا

سكتت شوية ..

وبعديها اتنهدت

قالت زمان؟!

.. ياااااه فين ايام زمان

كانت الناس مش زي الناس

كانت يا ولاد عندها احساس

لو نفتح قلوبهم دلوقتي

ونبص كدة هنشوف سواد

عارفين يا ولاد ؟!

مبقتش عارفة العيب ف مين

يمكن ف العيشة الصعبة

يمكن ف جحدان حبة ولاد

اسكتوا يا ولاد

اسكتوا واسمعوا هقولكم ايه

اوعوا تصدقوا يوم ..

لو قالوا ليكم ده فساد بلاد

الفساد بقي كله فينا

ماهو اللي بيحرق ده فساد

واللي بيسرق ده فساد

واللي بيقتل واللي بيرعد واللي يهدد ده فساد

مش بس دول المفسدين

ماهو اللي يتحرش ببنت مفسد كمان

واللي يهدد بالديانة اسمه جبان

اوعاكم يا ولادي تكونوا منهم

ولا يوم تكونوا زيهم

اوعاكم ف يوم تخونوا بلادكم

ولا حتي تهربوا منهم

بصيت لها وف عيني لمعة بتقولها

.. اني هعافر وسط الذئاب

ولا اكون ف يوم خاين كداب

واني هحاول اعيش واحلم

لو ازرع الارض ورد وود

وتطير الفرحة من بلادي

ويسمعها كل الولاد

انا هعرف اكون بطل

وهعرف احاول باجتهاد

وسط الفساد



محمود رمضان محمد محمود

الفرقة الثانية : اللغة الأسبانية

كلية الأداب

"قول للفساد لأ "

ازرع بإيدك شجرة

واروى جناين بكره

ارسم خريطة وفكرة

لاجل المعاد

اقفل بيبان الظلم

وافتح بيبان الحق

خلِّي قصادك حلم

قول للفساد لأ

مصر دايما كلها ضد الفساد

أصل نجاة الأمة

تلزم طريق ممدود

إيدي في إيدك يلا

نوصل لأبعد حدود

ويكون شعارنا هو

لا للفساد

في كل البلاد

لا للفساد

بص بعينيك حواليك

في كام صورة قدامك

ركز كده هتلاقي

مفسد واخد مكانك

اهدم أصول الفساد

اعلنها هنا وهناك

إن اللي جاي خلاص

جايب للمفسد هلاك



رحمة ناصر علي الجابري

الفرقة الرابعة

كلية الحقوق

" عدى الفساد فينا "

الدنيا فيها فساد

وانا شوفت من ده كتير

وان جيت فيوم اكتب

فيبقي فالتغيير

وهنبقى ايد واحده مع بعض بنكمل

مصر الغالية الطيبة

ب ولادها بتعلم

وبتهدي روحها وكل شيء فيها

لو قالوا يوم اوصف جمالها

ب الله ل اغنيها

وارفع شعار الاتحاد قوه

لا للفساد ولا اي يوم قاسي

لا للندم من بعد هذا اليوم

هفديكي ب عيوني

وانا برضو ليكي هدوم

عدي الفساد فينا

غيرنا للأحسن

عِدي الفساد فينا

هتلاقي كل الخلق

الا جنود الارض

ماشيين يحاربوا كل اعدائنا

ويعالجوا مدمن بيحارب اهله

عايش بيكسر فرحه امه وابوه

وبيحرق النيكوتين من غير حساب ولا خوف

لو جه ف يوم يلتزم يرجع فلحظه

ويردد الكلمة ملعون ابوها ظروف

الفقر مش عيبه بس الحياه فرصه

عافر وخرج كل مجهود بيك

ربي ولادك ع الحلال تسلم

هتلاقي ربك جي ليك يراضيك

عافر بحلمك واحمي ارض الله

لو كل شخص التزم راح تنتهي المعاناة



يوسف علي كامل

الفرقة الثانية  
 كلية الأداب

"بلادي بلادي وام البلاد"

بلادي بلادي وام البلاد

سليلة اصالة وعراقة وميعاد

يا اجمل مهابة و آصل اصالة

يا اوضة وصالة

وزحمة تلات

بلادي بلادي يا ام البلاد

علي صدورنا حارس يا اجمل عتاد

كأنك علامة علي حب و كرامة

كانك سلامة ف صدور العباد

بلادي بلادي يا اجمل بلاد

يا ارض النزاهة وعكس الفساد

شوفتك حبيبتي ف عز شمسك

كأن شعاعك نور ف ساد

شوفتك كملكة بتحكم عوالم

بحرك كدجلة ونيلك فرات

وشوفت الشوارع بتحضن شوارع

بتبكي الدموع وتزود عتاب

علي اهل منها هزوا كيانها

زادوا فسادها فزادوا عذابها

وصبح العذاب بيجيب عذاب

كأنك وردة و فاحت عطورها

جم قطافينها فسرقوا زهورها

فخبت بذورها وزادت ف شوكها

وصبحت بتأذي علي عكس شوقها

فاصبح كارهها موازي لعشيقها

بتأذي وتوجع عاطل ف باطل

يا مارة علي الاذي مرور الكرام

يا اجمل ناجي من المخاطر

هتعودي تبادلينا ف يوم الغرام

ويتدبل شوكك عن طيب خاطر

كان سهل ابيعك اسيبك ف يوم

لكني شايلك ميت الف خاطر

كاتبلك عشانك الاف القصايد

عشرين حكاية و دستة خواطر

بقولك فيهم هتعودي يوم

كأنك عيسي لدجال شاطر

هتعدي علي الفاسدين رياح

بتخلع جذور كل طرح باطل

هنرجع معاكي ضهرك وسندك

جند تحت امرك ف الشدة حاضر

انا تحت رايتك بحارب ولو

مفيش غيري حتي ف الجند فاضل

يا بلدي وسندي وهازمة الفساد

ب رقة وشجاعة و صبر وعناد

بفرح معاكي ف وقت البلاء

ما آقولش غير امرك... وحاضر

كأني طفل و حب الصيام

ما يتبدلش حبه لو صبح فاطر

بلادي بلادي و ام البلاد

يا اجمل ناجي من المخاطر